# Pandžabas (Pakistanas)

| Pandžabas ‏پنجاب |
| --- |
|

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** |  Pakistanas |
| **Administracinis centras** | Lahoras |
| **Rajonų skaičius** | 36 |
|  |
| **Gyventojų** (2023) | 127 688 922 |
| **Plotas** | 205 344 km² |
| **Tankumas** (2023) | 622 žm./km² |
|  |
|  **Vikiteka** | PandžabasVikiteka |

**Pandžabas** (pandž. ‏پنجاب = *Panjab*) – provincija Pakistano rytuose. Iš rytų ribojasi su Indija (Pandžabu, Radžastanu bei Džamu ir Kašmyru), taip pat su beveik visomis Pakistano teritorijomis ir provincijomis. Pandžabas yra gausiausiai apgyvendinta Pakistano teritorija (60 % šalies gyventojų). Administracinis centras – Lahoras.

## Geografija

Didžioji dalis provincijos yra tankiai apgyvendintoje Indo-Gango lygumoje, išvagotoje Indo, Dželamo, Činabo, Ravio, Satledžo upių bei daugybės kanalų. Šiauriniu pakraščiu driekiasi Himalajai, vakariniu – Suleimano kalnai. Vakarinėje pusėje yra dykumų.

## Istorija

Pandžabo provincija apima vakarinę Pandžabo istorinio regiono dalį. Padalinant Indiją ir Pakistaną musulmoniškoji Panžabo dalis atiteko Pakistanui.

## Gyventojai

Didžioji dauguma Pandžabo gyventojų yra pandžabiai (šie skirstosi į daugybę genčių ir kastų). Taip pat yra siraikių, sindų, kašmyrų, puštūnų, beludžių, muhadžirų. Nors 75 % Pandžabo provincijos gyventojų gimtoji kalba yra pandžabių, oficialų statusą turi tik urdu kalba. 97,21 % provincijos gyventojų yra musulmonai (daugiausia sunitai, yra šiitų mažuma), 2,31 % – krikščionys, likusieji – ahmadijai, hinduistai, sikhai, parsai (zoroastriečiai) bei bahajai. Paplitusios sufizmo religinės tradicijos.

Miestuose gyvena 31 % gyventojų. Didžiausi miestai: Lahoras, Faisalabadas, Ravalpindis, Multanas, Gudžranvala, Sargoda, Bahavalpūras, Sialkotas, Šeichupūra, Džangas.

## Administracinis suskirstymas

Pandžabas padalintas į 36 rajonus (skliaustuose – administracinis centras):

|  |  |
| --- | --- |
| * Atoko rajonas (Atokas)
* Bahavalnagaro rajonas (Bahavalnagaras)
* Bahavalpūro rajonas (Bahavalpūras)
* Bhakaro rajonas (Bhakaras)
* Čakvalo rajonas (Čakvalas)
* Činioto rajonas (Činiotas)
* Dera Gazi Chano rajonas (Dera Gazi Chanas)
* Faisalabado rajonas (Faisalabadas)
* Gudžranvalos rajonas (Gudžranvala)
* Gudžrato rajonas (Gudžratas)
* Hafizabado rajonas (Hafizabadas)
* Džango rajonas (Džangas)
* Dželamo rajonas (Dželamas)
* Kasuro rajonas (Kasuras)
* Chanevalio rajonas (Chanevalis)
* Chušabo rajonas (Chušabas)
* Lahoro rajonas (Lahoras)
* Lejaho rajonas (Lejahas)
 | * Lodrano rajonas (Lodranas)
* Mandi Bahaudino rajonas (Mandi Bahaudinas)
* Mianvalio rajonas (Mianvalis)
* Multano rajonas (Multanas)
* Muzafargarho rajonas (Muzafargarhas)
* Narovalio rajonas (Narovalis)
* Nankana Sahibo rajonas (Nankana Sahibas)
* Okaros rajonas (Okara)
* Pakpatano rajonas (Pakpatanas)
* Rahim Jar Chano rajonas (Rahim Jar Chanas)
* Radžanpūro rajonas (Radžanpūras)
* Ravalpindžio rajonas (Ravalpindis)
* Sahivalio rajonas (Sahivalis)
* Sargodos rajonas (Sargoda)
* Šeichupūros rajonas (Šeichupūra)
* Sialkoto rajonas (Sialkotas)
* Toba Tek Singo rajonas (Toba Tek Singas)
* Vehario rajonas (Veharis)
 |

* Saulėlydis prie Dželamo upės
* Taksilos liekanos
* Rukni Alamo mauzoliejus Multane

## Šaltiniai

|  |  |
| --- | --- |
|  **Pakistano administracinis suskirstymas** |  |
| **Provincijos:** Beludžistanas | Chaiber Pachtunchva | Pandžabas | Sindas
**Teritorijos:** Islamabado federacinė teritorija | Federaciškai valdomos genčių žemės | Gilgitas-Baltistanas | Laisvasis Kašmyras |